गोथौ हाग्रामानि गेजेराव थानाय बेयो जिगुथि मुगानि गंसै फामवारि न ।सैथोआ बेनोदि,बेवगाय गंसे गेदेर खामसालि दं जायखौ गासै न नाङै समायना गुफुर दंफां जों सैनानै बानायदों ।माथेराम हाग्रामानि खामसालियाव गेदेर गेदेर गोबां खथाफोर दं,गोजौ सिलि गोनां आरो गुवार जायगा गोनां खामसालियाव गोजांनाय बोथोरनि गोजों सान्दुं दुंनाय सानावबो बिजाब फरायनानै गोजोननाय लानो होयो ।बैहाय चेलिभजन गैया,फन गैया आरो रंजा बाजानिबो जेबो खाबु गैया,नों गावखौनो मुलुगनिफ्राय सोमोन्दो गैयै होनना मोनदांगोन ।खोला मुम्बाइनि गर्डन हाइसाव गंसे देलायग्रा बेसादनि हटेल दं जेराव मोनथाम थखाया गुबुनारि मुवाजों साजायनाय स्केनदिनाभियान मुमध्य लैथोआरि आरो हादरारि ननि महराव मोननाय जायो ।गर्दन हाउसनि सेथि खथाया रोखायै भुमध्य लैथोआरि ओंथि बेरखां होनाय फान्थाव गोमो गाबनि दाइलसजों साजायनाय जादों ।हटेलनि नैथि खथाखौ हादरारि दाथायजों बानायदों जेराव पाइन फारनिसार,दंफांनि मोजिया आरो गुरै लेपजों बनाय जादों ।गर्दन हाउसनि थामथि ( खथा ) फ्लरखौ स्केनदिनाभियान महरै आरो गुवारै बानायनाय जादों ।सोरगिदिं थासारिया एफा एनै शिल्पʼवारि जानो हागौ नाथाय बेयो गमामायैनो गोजोनथावनाय़मेलिसानि जायगा होननानै बयजोंबो मिथिजानाय पेराग्लाइदिं आस्रमखौ मेलिसाया मोजाङैनो फसंदों जाय बे समायना नखौ बादिया बालि बिलो मोखाङै निजोम हाग्रा गेजेराव सामलायबोदों ।पेराग्लिइदिं आस्रमा गंसे हटेलनि खथा गंसे लोगोसेनि न बायदि साबसिन आरो गुबैयै गासैखौबो होयो नाथाय दरमेटरि,मोननै खथा आरो दम्बु सोंथेनानै थानायनि गोजोननायनि खाबुफोरखौ होयो जायखौ नों फांसे थाइजौ बिफां सिंनि गुरै गांसो बारियाव दोननो हायो ।पेराग्लाइदिं आस्रमा दाबसे गोजोननायनि जायगा आरो बिलोनि सोरगिदिं उदांहै बेरायग्लांनो हानाय साबसिन जायगा आरो हादरनि संदाननायनि गुबै जावरिनाया ।बिलो आरो हाजोनि फारसे मोनसे ( गुबै ) नि निस्थार बेरायनोब्ला ( गोसो बोनाय नुथाय नायबोब्ला ) दाट गोसो लादो आरो मोनसे सट होदो ।हाखा गेजेरनि खामसालिखौ आमान नाथआ बेनि गुदि महरखौ हमथानानै फिन दाफिननाय समायनाथार ।मैहिर खालामनो थांनाय समाव मानसिफोरा सरासनस्रायै सेसा,मै,नल अमा आरो फारेउ बुथारनानै लाबोयो,साबगौ केप्टेइन जहन स्पिटा मोनसे फिसा जारिमिनसो लानानै फैफिनो ।जारिमिन सोरजि थावनाय जायखि जायानि सायाव सोरबां सासेखौ जेब्लाबो नखायैनो दानारसिन आरो बैफोर मोनफा गेदेर गेदेर रुजुथाव बाहागोबो जागोन ।जिदाइनजौ जिगु मायथायाव मोसा मैहुर खालामनो फैनायनि लामायाव केप्टेइन जन स्मिटा खरसे अनथाइ दन्दराव लोरबाङै थाखुमायो बिथाङा जाय लामाजों बारबोदोंमोन भारतखौलʼ नागारनानै बुहुमनि जारिमिनाव मोनसे गोदान आबुं आयदा बेखेवगोन होनना बिथाभा मिथिदोंमोन ।केप्तेन जन स्मिथनि बे हरखाबै दिहुननाया मुंदांखा अजन्टा दन्दरनिख्रुइ बांसिन जेबो नङामोन ।मोनसे गोमोथाव जारिमिन अजन्टानि जारिमिना नैथि मुगा बि.सि.नि नैजौ बोसोर सिगाङावनो रेबनाय जादोंमोन जेराव गोटम बुध्दनि सोलोंसाफोरा दखरसेलʼ थिया अनथाइ थाफायाव जिराय दंमोन ।आथिखालाव सम आरो मिथिंगाया सोलायनाय आरो गुस्लायदोंब्लाबो पेइनटिंनि गाबफोरा दाबो जोंखोल जानानै दं ।सोलोंसाफोरा दजों बोसोरनिख्रुइबो बांसिन समनि गेजेराव अनथायाव देख देख आरो दानखनानै गं थामजिसो गोजोथाव मन्दिर आरो हाजोआरि न दादोंमोन ।बयनिख्रुइबो सोमोनांथावसिन बाथ्रा दि जाय सोलोंसाफोरा बे गोग्गानायखौ मोनदों गंनैसोलʼ दंफांनि हाथुरि आरो बालथिंनि हेफाजाबावनो ।नैरोजा बोसोर गोजाम बिबारफोरा गहेना जिउनि मोगथां महर आइजोफोरनो बान्था होनायफोरबायदि मोब्लिब सोरां बायदि जोंख्लाबनानै सनाथि गाबनि राजा बेरखांहोदोंमोन ।आरो नोंनि बे गेदेमा खामानियाव बेफोरो थोजासे गोजोन होआब्ला जारिमिनारि इलरा दन्दराव खर फिदिंनो हायो ।अजन्टानिफ्राय दाइनाजिब्रै किलʼमिटारलʼ गोजानाव थानाय इलराया मोनसे देलायबांद्राय गायसनथाय आदब,बुध्दिजिम बज्रयाना फरायसालिजों जौगानाय,जेराव मेजिक आरो मिस्टि सिजि सिनायथि ।अजन्ता बायदि इलरायाव मोनसे अनजिमानि समायना समायना उन मोन्दांथि नेर्सोन दं जेरै कैलासनाथ मन्दिर ।कैलासनाथ मन्दिरखौ दखरसेलʼ अनथायावनो दानखनानै दिहुनदों आरो बेखौबो आखायजोंनो ।मोनसे गाइसननाय आदबनि गोमोथाव महरै नैजौ रोजा टन अनथाइ जावखांनाय आरो सेजौ बोसोर आबुं खामानि मावनायनि फिथायावसो कैलासनाथ मन्दिरा आबुं जादों ।सोमोनांथावलʼ नङा खेबसे नोंथाङा मोनदांगोन दि बे मन्दिरा एथेन्सनि पारथेनʼननिख्रुइ नैगुन हालाम साग्लोबनानै दं ।बेखायनो खामानियाव फैयो सम फारिलाइखौ जायखारदो जोंनि जोबता थांखिनि उनाव गोसो होनानै गारिखौ खार होदो आरो दाबसे जायगायाव फैदो जेराव नोंथाखौ ओंथि गोयै दावबाय नायनिफ्राय गोजानाव लाबोगोन लासै लासै इसे जिरायदो आरो नोंथाङा गावखौनो सुग्लायदों ।देक्कान अदिसि लाज्गाजि ट्रेइनानो महारास्ट्रनिफ्राय राजस्थान पेलेससिम थांनायनि मोनसेलʼ राहा ।रेलवे आरो एम.टि.दि.सि.नि मोनसे जथायै जागायनाय दावबाय राहायाव देक्कान अदिसि ट्रेइनाव गाखोनाय महारास्ट्रनि कायपा समायना दखराफोरखौ नायगिरिनायनि साबसिन राहा ।टाज ग्रुप हटेलनि हेफाजाबाव दैदेनजनाय बे ट्रेइना गंसे फाइम स्टारनि गासैबो खाबु गोनां बेनि गंनै रेस्टुरेन्ट आरो बाराव गोबां दोगोन खालामनायाव खाजा आरो बायदि रोखोमनि जौ बिदैनि फारिलाय दं ।दिलाक्स केबिन एबा प्रेसिदेनसियेल सुइटसनि खाबुफोरनि अनगाबो फालांगियारि मिरु आरो गुबुन खाबु गोनांजों लोगोसे दुंब्रुद दैनि खाबुबो दं बेवहाय ।सप्थाहसे सम बे दावबायनाया मुम्बाइनि सट्रबति सिबाजि स्टेसनाव जागायो आरो मुम्बाइसिम फैफिननायनि सिगां गनपतिफुले,रानगिरि,सिन्धुदुर्ग,गवा,पुने औरंगाबाद,अजन्टा,इलरा आरो नासिक बे गासैखौबो सरजाबनानै लायो ।बे दावबायनायनि साबसिन बिथिङा जाबाय एखुथा आखु गोनां हा - बाहागो आरो सानि बोरिमानिफ्राय बिफां बारि गोनां हाग्राबारिसिम गासैखौबो नायलांनो हागोन ।सोमखोर महरजों आबिरनाय हाजो आरो सारि सारि दंफां बारिनि उनथिंजाय थाखोमानाय उर्दस सेन्ट्रेला दखरसे गोजोथाव गोजाम पारसि गायसनथाय जेराव सायद्रि हाजोखौ जोबोर गोसो बोगथाबना नुथाय महरै नुहोदों ।खायफाया बेखौ माथेरामनि दाबसे समायनासिन जायगा बुङो ।जेब्लाबो बाहायजानाय एबा भेलि भिल सुइटसनि गेजेराव बैहाय थानाय जायखिजाया गांथाम बांग्लानि खामसालिखौ नोंताङा सायखना लानो हागौ ।फुं बिलियावनो साहा कापसेजों खामसालियाव जनानै गाहाइ फारसे गरखायथिं नायहरनाया नोंथांनि दावबायनाया गमामायैनो ओंथि गोनां जागोन ।लर्दस सेन्ट्रेलनि मोनसे रंजाथाव आरो मिथिजानाय आखुथाया जाबाय मैखोम गेदेर फ्लर सेस सट,ज्राव हरिपटारनिफ्राय नुथाय सोरजिफिननायनि थाखाय थोजासे आबुं ।सत्य हेल्थ स्पाया दैसा रुबुंनि सेराव मोनसे गोरलै थासारियाव दं आरो गोसो मोदोमखौ सुंखांनायनि थेराथि होनाय जायो ।जेब्ला नोंथाङा मोनसे गेदेर सावस्रि जेंनायाव गोग्लैदोंब्ला एबा नोंथाङा गावखौ फोसाबनो सानदोंब्ला,सत्य हेल्थ स्पाया दाबसे साबगौ जायगा ।फामुवा लनाबाला आरो माथेराम हाजोनि गेजेराव दं आरो बेखौ गोजा भारतारि गामि महरै दादों ।बेवहाय गं थामनि गियारि खथा देलायनां दुगैग्रान गोजोनथाव जनाय राहा आरो राइदोंनि फारनिसारफोराबो दं ।सत्य हेल्थ फार्मा गंसे सावस्रि गोनां रेस्टुरेन्ट नबो जेराव फामुवाव दिहुननाय गोथां मैगं थायगं आरो बादामनिफ्राय बानायनाय गोगो भेजिटेरियान संनाय खावनाय खाजा जगायनाय जायो ।कयरालि मासास सेन्टाराव आर्युबेदिक फाहामथाय आरो मासास खालामनाय जायो ।मैला बेसादफोरखौ फोसाबनो सत्य हेल्थ फार्माव आयुबेदा थेरापि राहाजों मोनसे हार्बेल मेनुनि खाजाबो जरायनाय जायो ।रांफाला बिलोनि सोनाब रुबुंथिङै थानाय हटेल सालिनि पेलेसा गासै महरास्ट्रनि गंसेल जारिमिनारि हटेल ।बे पेलेस हटेला गोजौ गोजौ टाल दंफांजों सोरगिदिं बेखननाय आरो गोसम अनथाइ आरो इटालियान मार्बलजों जोबोद गोब्राबै दानखनानै लुनाय जादों ।गोजौ खोलोबनि बे हटेलाव कलहानपुरनि महाराजानि सावगारि एरखांनाय समायना बेलजियाम गोजौ आयनाजों सिथाबनाय दंपांनि दरजा लगायनाय जादों ।साबना हाबनानि गोदै गोखा लानोब्ला मुम्बाइनि इकटेल बचिक हटेल अरकिदनि फारसे खर फिदिंदो ।बे अरखिदा एसियानि गिबिसिन आबहावा थासारिनि फोरमान बिलाय मोननाय फाइभ स्टार हटेलनि मान गोनां ।मुम्बाइनि हादरारि बिरग्रा गाथोननि साखाथिनि मोनसे खाबु गोनां जायगायाव थानाय बे हटेलखौ मोनसे गोगो आबहावा खाथिनि गेजेराव लुनाय जादों ।अरकिदनि साजायनाया इसेलथार,जायखौ गोबां जोरनाय गोथां बेसादफोरजों लुनाय जादों आरो बेखायनो इसेल बिदुं,सोरां आरो मोब्लिब गोहोनि गोनांथि जायो ।अरकिदनि गंफ्रोमबो खथायाव नोंनि देहाखौ सुग्लाइनो दिदोम सोरां दं ।नोंथाङा साटाइ साप्पालसिम आगान लादो आरो नोंथांनि मेग्लिनाय देहाखौ सुरलायनो गांसे बिजाब लानानै उखुम बाहागोनि दैखराव जिराइहैदो नङाब्ला इसे सानस्रिदो ।महारास्ट्रनि मदाकसनि हाफाव आरो लामा सेर सेर थानाय स्लफोरनि गुस्थि लुकावनायस्नेकस,कनकन गोथाव लैथोआरि खाजानि थावनायखौ लानो हागौ ।दमनजों दावबायनाया मोनसे गोदोनि सलʼखौ गोसोखां होयो जायखौ फोथायनो गोब्राब,जेराव नोंथाङा गथ समाव खायफा सलʼ खोनाबोदोंमोन इसे समनि थाखायब्लाबो जेबो साना सालिनो नोंथाङा बेखौ गैयै खालामनो हागोन ।जाय जायगानिफ्राय दैमा दमनगंगाया बोहैनानै दमन लैथोआव गोग्लैहैदों बे जायगाथावनिया लैथो बोरिमानि सोरजिनाय दिदोम आरो सावथुन एबा सावगारि एरनायनि थाखाय साबगौ ।लैथो सेरनि गोजोनथाव रिजर्ट आरो बाहाय जायै बोरिमाफोरखौ जोबोद दावराव मुम्बाइ नोगोरमानिफ्राय एसे घन्टा थांब्लानो दि मोनो बेखौ रावबो सानसेबो सानाखैमोन आरो गुज्राटनि बावैसो फालांगियारि सुराटनि बायदि गेदेर नोगोरनि बागैसो सानदों मोन ।बे बायदि दाबसे गोजोन दरखङा बेफोरबायदि मुंदांखा नोगोरमाफोरनि खाथियावनो दं नोंथांनि नोगोरमाखौ लानो नेगासिनानै दं,मेंगा होनो बुरखांनो नेनानै दं एबा बाखनायनो नेनानै दं होनना सोर फोथायगोन ?दमना साबसिन गिर्जाफोर थानाय हादरसाफोरनि गेजेराव गंसे,जायखौ  1531  आरो  1961  माइथायसिम पर्टुगिजफोरा गावसोरनि खान्थि बादियै खुंदोंमोन ।दिनैबो बेयो गोमोथाव दि पुर्टगिज आरो गुजराटिफोरा जायगानि रावजोंनो रायलायो आरो खायफा नखरफोरा मोननैबो रावावनो सावरायलायो ।मिरुजों खुंजानाय दमनखौ दमन गंगा दैमाया साहाथिं ननि दमन आरो खोला हाथिं मटि दमन बे मोननै दखराव बोखावदों ।दमनगंगाखौ बारबोनानै गंनैसो गोजमा आरो नायथावना गोनां सोरजिगिदिं रैखाथिनि राहा थानाय दाबसे बुहमलुरारि आबहावा गोनां जारिमिनारि मटि दमन फर्टाव नोंथाङा सपैगोन ।गंनैसो गेदेर गोजाम बिल्दिंफोरखौ दा खायफा एखउथा खुंथायारि हाबा हुखानि थाखाय बाहायदों नाथाय बेहाय गुबैयै मावखआरि राहानि जेबो अजदमोनाखै ।खरंनि दरखं सिङाव बम जेसासनि गिर्जा दं,जाय दमननि दावबायारिफोरखौ जोबोद गोसो बोगथाबो ।गिर्जाया मोनसे दिदोम सुनै गाबनि लांगोना गोनां,नाथाय गुबै समायनाया बेनि सिङावसो दं,गुफुङै साजायनाय दंफांनि पेनेल हलाखौ गोजौ थाखौनि दानखनाय बेलकनि गोनां इनजुरजों बानायनाय आरो मोखांथिङै गहेना फुनलानाय गाबजों सोलायनाय जादों ।गिर्जाखौ खुदिया जेसासनि मुङाव बाबनाय जादों आरो सादʼ रिसिफोरनि मुसुखाबो दं ।गहेना हांखोनि लिरनाय आरो बिबार सावगारिनि समायनाजों गिर्जाखौ साजायदों ।जायगानि गेदेर गोलावफोरा बेखौ फोथायोदि बम जेसास गिर्जानि मुसुखा मेरिनि मेगना नायग्राफोरनि गोसोखौ मुहि होनो हानाय गोहो दं ।खरङाव थरसे दिदोम खामफा आरो गंसे सोरां न दं ।खरंनि अनगायैबो बैहाय जिदजौ स्नि मायथायाव लुखांनाय टेमिदिउसनि आयजोफोरनि गिर्जा दं आरो बेयो भारतनि बयनिख्रुइबो गोजामसिन गिर्जा न ।मोनाबिलि समाव गराइ दाब्रायनो,उटाव गाखोनो आरो रबिबारनि गोसो गोजोननो थाखायनो बेयाव सुबुंफोरनि थुबुर जायो ।जामपर बोरिमानि साइनाटाउन रेस्टुरेन्टाव हाबोब्ला गोबां जाग्राफोरखौ नुगोन लोगोफोरनि लुबैनाय बायदि नाथुरनि गोदै आरो गोखै खाजा,सिलि फिस मोननैबो थारैनो थावनाय खाजा मोनजागोन ।जेब्ला दमनाव थागोन लैथोआरि खाजाखौ जानानै नोंथाङा जेब्लाबो लाजागोन आरो नोंथांनि जानाय थाजिम जागोन ।गोमजोर दाथायनि गिर्जा ननि दमननि सेनट जेरमनि खरंखौबो नायनो हागौ जेराव गोथै फबग्रा आरो फरायसालि दं ।सेन्ट जेरʼम खरङा स्निथि मुगानि सिगांनि दाथाय जेराव मोनथाम खामफा,गंसे गेदेर दै जिङाव थानाय दरखं आरो हा मोखाङै अंखारलांनाय मोनसे फिसा दरखं दं ।गाहाइनिफ्राय गोजौथिङै दावखोनाय दैमानि मेहेर गोनां नुथाय नुनाय आरो जायनि गुबुन गुबुन खोलोबफोरखौ गुवार सिरिजों नांजाबनाय दं बे जेवरायाव गाखोना नायदो ।दैमाजों बोखाव जानाय मोननै खरंनि फारनैथिंबो मटि दमनखौ बारनानै गंसे,सोरां न मोनो आरो ना हमग्राफोरा सानजा फारसेथिङै लैथोआव ना हमनो ओंखार लाङो ।सिदादि दे दमना गंसे मखʼजाथाव हटेल जेराव सुदेम सानस्रिनाय दैखरखौ लाफानानै गोबां खाबु दं आरो गुबुन गंसे बोरिमानि सेरावनो थानाय गंसे रेस्टुरेन्टबो ।सेन्दि रिजर्टावबो गोबां गोरोबथाव खाबु होयो आरो दमननि गंसे गोजामसिन रिजर्ट ।लैथोमा सेराव गोसो बोगथाबनायनि थाखाय गायसननाय मिरामार रेस्टुरेन्टावबो खायफा मखʼनो गोनां जानाय लोंनायनि खाबु दं आरो नोंथाङा गावखौनो जिउवाव मोनसे गोसोखांथि लानो हागोन ।लैथो मोखांनि लामाफोराव दमननि गंनैसो हटेलफोराव गोबां मखʼजाथाव रेस्टुरेन्ट दं जेरै गुरुनिफ्राय आरो स्विरिइन हटेल,सोहोरनिख्रुइ जोबोद गोख्रै मोननो हायो ।लैथोआरि खाजा नाखौ लाफानानै स्कुइप सप आरो एवनाय जायखौ कुवारटार फ्लेटाव जिबा राङावनो मोनो बे जोबोद थावनाय जायगानि खाजाखौ लानो नोंथाङा नाजाथार ।नोंथाङा लामा सेराव गोजोनाखैब्ला गुबुन मोनसे मखजाथाव जेचियाव सम बाहायनो हागौ,जायगानिजों लोगोसे जेति रलाबो गुबुन मोनसे थावनाय काथि रलस बायदि इसे एबा गोबां बेदर एबा मैगंखौ रुटिजों रल बानायो ।महारास्ट्रियाननिख्रुइ बांसिन भुमध्य लैथोयारि गुज्राटिफोरनिख्रुइ गोबां गाव दिवा दाबसे पिसा गुफुर पार्ल जेराव सोनाबारि बोरिमानि गोजों गहेनाफोरा थाखो मानानै दं ।सरास्ट्र बोरिमा दिउ दिपा पर्टुगिज लंथायखुलि दोहोनि थुबिल आरो गोजामसिन बोरिमा दं जायफोरा रबिबारनि बन्दआव बेरग्लांना आरो सानस्रिनानै गोजोननो सानो बिसोरनि थाखाय बेयो दाबसे गोजोनथावनि ।दिउ खरंनि गुबै समायनाया बेनो दि मोनथाम थिया हाफावजों बेंखननाय आरो बैथि फारसे अनथाइनि दानखनाय जाम्फै दं ।